La Biblioteca Infantil es vist de Nadal durant els primers dies de desembre
2025-07-24

Arriba l’últim mes de l’any, desembre, el més especial en el qual la màgia i la il·lusió, a parts iguals, inunden cada racó del planeta. Els elfos, les llums, els follets, les especials visites de Papà Noel i dels Reis Mags…tot té cabuda en un mes màgic que les Biblioteques Municipals de Burjassot celebraran amb noves activitats d’animació lectora.

Però, aquest mes, volen estar a l’altura de les dates tan importants que se celebraran i, per aquest motiu, decoraran la Biblioteca Infantil amb elements típicament nadalencs gràcies a l’ajuda dels seus menuts usuaris.

Fins al divendres 20 de desembre, dia en què està previst que el Pare Noel faça la seua primera vista a Burjassot, per a arreplegar les cartes de les xiquetes i els xiquets, els usuaris i usuàries de la Biblioteca poden col·laborar amb l’ambientació nadalenca. Hi haurà adorns, dibuixos nadalencs per a acolorir i decorar la biblioteca… També es posarà el peculiar i especial arbre de Nadal que necessitarà ser adornat… i qualsevol idea que els participants se’ls ocórrega per a deixar la nostra biblioteca bonica.

A més, es col·locarà la bústia nadalenca per a arreplegar les cartes de tots els xiquets i xiquetes que escriguen per al Pare Noel o als Reis Mags. I durant tot el mes que la biblioteca infantil romanga oberta, hi haurà dibuixos nadalencs per a acolorir.

Es pot demanar alguna cosa més? Doncs clar! El punt d’interés estarà dedicat als contes de Nadal així que…no hi ha excusa per a no passar-se per la Biblioteca Infantil durant aquest desembre.